CELEX: 62018CA0627
Language: et
Date: 2020-04-30 00:00:00
Title: Kohtuasi C-627/18: Euroopa Kohtu (teine koda) 30. aprilli 2020. aasta otsus (Tribunal Administrativo e Fiscal de Coimbra eelotsusetaotlus – Portugal) – Nelson Antunes da Cunha, Lda versus Instituto de Financiamento da Agricultura e Pescas IP (IFAP) (Eelotsusetaotlus – Riigiabi – ELTL artikkel 108 – Siseturuga kokkusobimatu abikava – Euroopa Komisjoni otsus, millega kohustatakse ebaseaduslik abi tagasi nõudma – Määrus (EL) 2015/1589 – Artikli 17 lõige 1 – Kümneaastane aegumistähtaeg – Kohaldamine komisjoni tagasinõudmisõiguse suhtes – Artikli 16 lõiked 2 ja 3 – Riigisisesed õigusnormid, mis näevad ette lühema aegumistähtaja – Tõhususe põhimõte)

20.7.2020   
            
            
               ET
            
            
               Euroopa Liidu Teataja
            
            
               C 240/8
            
         
      Euroopa Kohtu (teine koda) 30. aprilli 2020. aasta otsus (Tribunal Administrativo e Fiscal de Coimbra eelotsusetaotlus – Portugal) – Nelson Antunes da Cunha, Lda versus Instituto de Financiamento da Agricultura e Pescas IP (IFAP)
      (Kohtuasi C-627/18) (1)
      
      (Eelotsusetaotlus - Riigiabi - ELTL artikkel 108 - Siseturuga kokkusobimatu abikava - Euroopa Komisjoni otsus, millega kohustatakse ebaseaduslik abi tagasi nõudma - Määrus (EL) 2015/1589 - Artikli 17 lõige 1 - Kümneaastane aegumistähtaeg - Kohaldamine komisjoni tagasinõudmisõiguse suhtes - Artikli 16 lõiked 2 ja 3 - Riigisisesed õigusnormid, mis näevad ette lühema aegumistähtaja - Tõhususe põhimõte)
      (2020/C 240/10)
      Kohtumenetluse keel: portugali
      
         Eelotsusetaotluse esitanud kohus
      
      Tribunal Administrativo e Fiscal de Coimbra
      
         Põhikohtuasja pooled
      
      
         Kaebaja: Nelson Antunes da Cunha, Lda
      
         Vastustaja: Instituto de Financiamento da Agricultura e Pescas IP (IFAP)
      
         Resolutsioon
      
      
                  1.
               
               
                  Nõukogu 13. juuli 2015. aasta määruse (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, artikli 17 lõiget 1 tuleb tõlgendada nii, et selles sättes ette nähtud komisjonile kuuluva abi tagasinõudmise õiguse kümneaastane aegumistähtaeg on kohaldatav ainult suhetele komisjoni ja selle institutsiooni tagastamisotsuse adressaadist liikmesriigi vahel.
               
            
                  2.
               
               
                  Määruse 2015/1589 artikli 16 lõiget 2, mille kohaselt abi tuleb tagasi nõuda koos viivisega, ja sama artikli lõikes 3 nimetatud tõhususe põhimõtet tuleb tõlgendada nii, et nendega on vastuolus, kui abi tagasinõudmise suhtes kohaldatakse riigisisestes õigusnormides ette nähtud aegumistähtaega olukorras, kus see tähtaeg lõpeb juba enne selle komisjoni otsuse vastuvõtmist, millega abi tunnistatakse ebaseaduslikuks ja kohustatakse see tagasi nõudma, või olukorras, kus see aegumistähtaeg on lõppenud peamiselt seetõttu, et riigisisesed asutused on tagastamisotsuse rakendamisega hilinenud.
               
            
         (1)  ELT C 455, 17.12.2018.